বাংলাদেশ ক্রিকেট বোর্ডের (বিসিবি) গেম ডেভলেপমেন্টের আয়োজনে অনূর্ধ্ব-১৬ ক্রিকেটের দক্ষিণাঞ্চল পর্বের (খুলনা ও বরিশাল বিভাগ) ফাইনাল ম্যাচ অনুষ্ঠিত হবে আজ মঙ্গলবার। বাগেরহাটের শেখ হেলাল উদ্দিন স্টেডিয়ামে শিরোপার লড়াইয়ে সাতক্ষীরা জেলার মুখোমুখি হবে খুলনা জেলার কিশোররা। অনূর্ধ্ব-১৬ বিভাগে চ্যাম্পিয়ন হলে অনন্য এক রেকর্ড গড়বে খুলনা। একই মৌসুমে বয়স ভিত্তিক ক্রিকেটের তিন বিভাগেই শিরোপা জেতা হবে খুলনার।
এদিকে শিরোপার লড়াইয়ে বেশ আত্মবিশ্বাসী খুলনা জেলা অনূর্ধ্ব-১৬ ক্রিকেট দল। টানা চর ম্যাচ জয় পেয়েই তারা শিরোপা জয়ের ব্যাপারেও আত্মবিশ্বাসী। তবে প্রতিপক্ষকে সমীহও করছে তারা। দলের ম্যানেজার কনক রহমান বলেন, চ্যাম্পিয়ন হওয়ার ব্যাপারে আমরা আত্মবিশ্বাসী। ছেলেরাও দারুণ সময় পার করছে। শিরোপার জন্য ওরা মুখিয়ে আছে। আমাদের দলটা বেশ ব্যালান্সড। ওদের ম্যাচ জয়ের সামর্থ আছে। এখন মাঠে ক্রিকেটাররা নিজেদের সেরাটা দিতে পারলে আমরা চ্যাম্পিয়ন হবো ইনশা আল¬াহ।